De Jager getuig oor uitdagende klereJohannes Christiaan de Jager (48) . Foto: SAPA Die saak teen Johannes Christiaan de Jager wat daarvan verdink word dat hy twee tienermeisies vermoor het, duur Dinsdag in die Wes-Kaapse hooggeregshof voort. De Jager (48) word beskuldig van die moord op Hiltina Alexander (18) van Parow en Charmaine Mare (16) van Mpumalanga. Hy het onskuldig gepleit op altwee aanklagte van moord en ŉ aanklag dat hy Alexander verkrag het. Hy het Maandag in die hof gesê Mare was lui en het gedurig in haar kamer gebly, nadat sy in Januarie verlede jaar saam met hom by sy vriendin, Carol, se huis in Kraaifontein ingetrek het. Die hof het gehoor dat Mare voorheen ŉ werksonderhoud, wat De Jager vir haar gereël het, misgeloop het en dat hy haar aan die enkel geskud het. Die aand voor die onderhoud het De Jager beweer hy het Mare gevra om vir hom ŉ koeldrank te gaan haal. Sy het glo ŉ deurskynbroek aangehad en geen onderklere gedra nie. Staatsaanklaer Romay van Rooyen wou by hom weet wat hy van Mare se kleredrag gedink het. “Ek het net gekyk. Dit is al, ek het niks gesê nie,” het De Jager gesê. “ŉ Mens kon dit sien, ŉ man is nie blind nie.” Lees ook: De Jager lewer vandag getuienis De Jager se DNS onder slagoffer se naels Prostituut- en tienermoord: De Jager erken hy sny tiener op Prostituut- en tienermoord: Verhoor begin vandag Prostituut- en tienermoord: Man weer in hof Man in hof wat Kaapse tiener glo vermoor, in stukke opkap